text: Hóast aftanfyri, so at siga allan dystin, góvu okkara aldrin upp, og við Eliasi Ellefsen á Skipagøtu á odda hálaðu okkara finalusigurin heim móti Hvítarusslandi, 31-30.
text: #000000
text: Føroysku leikararnir sungu tjóðsangin hart og av heilum hjarta undan dystinum. Tað sást á leikarunum, at hesin dysturin hevði stóran týdning. Føroyska liðið byrjaði dystin væl. Hvítarussar vóru stórir og sterkir kropsliga og lógu frammi við trimum leikarum at byrja við, heilt framm í okkara bakkum. Hetta nervaði tó ikki okkara álop, og við flytføru bakknum hjá okkum, komu føroyingarnar til góðar málmøguleikar so at siga hvørja ferð. Trupulleikin í fyrra hálvleiki var tó, at ov nógvir møguleikar vóru brendir, 5 ferðir raktu okkara træverki og hartil hevði teirra málverji einstakar bjargingar. Føroyska liðið byrjaði við at dekka við skeivari 5-1 verju fyri at verja fyri stóra og sterka skjúttanum á vinstra bakkin hjá hvítarussum, men hetta eydnaði ikki heilt so væl og var órógv í verjuni og fekk verjan ikki rættiliga fatur í fyrra hálvleiki. Liðini fóru til hálvleiks við 18-16 til Hvítarussland.
text: #000001
text: Føroyska liðið byrjaði seinna hálvleik væl, verjan stóð betri í 6-0 nú og Elias var flúgvandi í álopinum. Okkara komu uppá javnt eftir 33 minuttir. Hóast dysturin lá til okkara nú, vóru aftur fleiri stórir málmøguleikar brendir og hevði Elias eina lakari periodu um miðjan seinna hálvleik, har tingini ikki rættiliga riggaðu fyri hann og liðið. Føroyska liðið kom afturum 22-25 áðrenn okkara táttaðu í aftur. Dysturin var merktur at nógvum støðgum, har gólvi skuldi turkast og var møði møguliga at hóma á báðum liðum. Føroyska liðið gravaði tó nakrar eyka kreftir fram seinastu 10 minuttirnar. Pauli Jacobsen tók veruliga fatur í málinum og hevði fleiri góðar bjargingar, meðan Elias aftur fann stevið í álopinum. Dysturin lá og ridlaði og var spælið til tíðir nervøst, men komu Føroyar fram um fyri fyrstu ferð í dystinum eftir 57 minuttir. Hvítarussar høvdu ikki meira at geva og tók Pauli Jacobsen seinasta pippið av teimum og okkara komu fram um 31-29, áðrenn hvítarussar minkaðu í seinastu sekundunum.
text: #000002
text: Dagsins leikarin fyri Føroyar var kosin Elias Ellefsen á Skipagøtu. Elias hevur gingið á odda á føroyska liðnum ígjøgnum alla kappingina og verið toppskjútti allar dystirnar. Hóast sterkir hvítarussar í verjuni, gav hann aldrin upp. Ikki alt riggaði hjá honum um miðjan seinna hálvleik, men var hann ótroyttiligur og avgjørdi dystin seinastu 10 minuttirnar saman við Paula í málinum
text: #000003
text: Føroyska liðið hevur nú vunnið EHF Championship kappingina og rykkir hervið upp í A-endaspælið til U20 EM, sum verður næsta summar. Kappingin verður leikt í tíðarskeiðnum 7. – 17. juli. Ikki er avgjørt enn hvar kappingin skal leikast. Lond kunnu bjóða seg fram, fram til 25. august.
text: #000004
text: Úrslit og støður í kappingini síggjast her:
text: #000005
text: Kemilux nýggjur stórstuðul hjá HSF
text: #000007
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000008
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000011